CELEX: 32004D0687
Language: da
Date: 2004-10-06 00:00:00
Title: 2004/687/EF:Kommissionens beslutning af 6. oktober 2004 om den vejledende fordeling af støttebeløb på medlemsstaterne for et bestemt antal hektarer med henblik på omstrukturering og omstilling af vindyrkningsarealer i henhold til Rådets forordning (EF) nr. 1493/1999 for produktionsåret 2004/05 (meddelt under nummer K(2004) 3661)

12.10.2004   
            
            
               DA
            
            
               Den Europæiske Unions Tidende
            
            
               L 313/23
            
         
      KOMMISSIONENS BESLUTNING
   
   af 6. oktober 2004
   om den vejledende fordeling af støttebeløb på medlemsstaterne for et bestemt antal hektarer med henblik på omstrukturering og omstilling af vindyrkningsarealer i henhold til Rådets forordning (EF) nr. 1493/1999 for produktionsåret 2004/05
   (meddelt under nummer K(2004) 3661)
   (2004/687/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 14, stk. 1, og
   ud fra følgende betragtninger:
   
               (1)
            
            
               Reglerne om omstrukturering og omstilling af vindyrkningsarealer er fastsat ved forordning (EF) nr. 1493/1999 og Kommissionens forordning (EF) nr. 1227/2000 af 31. maj 2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår produktionskapacitet (2).
            
         
               (2)
            
            
               I bestemmelserne for den finansielle planlægning og medfinansieringen af omstrukturerings- og omstillingsordningen i forordning (EF) nr. 1227/2000 er det fastsat, at henvisninger til et givet regnskabsår skal vedrøre betalinger, som medlemsstaterne rent faktisk har foretaget mellem den 16. oktober og den efterfølgende 15. oktober.
            
         
               (3)
            
            
               I henhold til artikel 14, stk. 3, i forordning (EF) nr. 1493/1999 tages der ved tildelingen af støttebeløbene til medlemsstaterne behørigt hensyn til den pågældende medlemsstats andel af Fællesskabets vindyrkningsareal.
            
         
               (4)
            
            
               Ved anvendelsen af artikel 14, stk. 4, i forordning (EF) nr. 1493/1999 er det vigtigt, at støttebeløbet tildeles for et vist antal hektarer.
            
         
               (5)
            
            
               I henhold til artikel 13, stk. 3, i forordning (EF) nr. 1493/1999 er Fællesskabets tilskud til omstrukturerings- og omstillingsomkostningerne højere i mål 1-regioner, jf. Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene (3).
            
         
               (6)
            
            
               Der bør tages hensyn til kompensationen for vinproducenternes indkomststab i den periode, hvor vindyrkningsarealerne endnu ikke er i produktion.
            
         
               (7)
            
            
               Hvis en medlemsstats faktiske udgifter for et givet regnskabsår ligger under en tærskel på 75 % af de beløb, der oprindeligt er tildelt, nedsættes de udgifter, som kan anerkendes for det følgende regnskabsår og det tilsvarende samlede areal, med en tredjedel af forskellen mellem denne tærskel og de faktiske udgifter i det pågældende regnskabsår, jf. artikel 17, stk. 5, i forordning (EF) nr. 1227/2000. Denne bestemmelse gælder for produktionsåret 2004/05 i Grækenland, hvor udgifterne for regnskabsåret 2004 udgør 71,47 % af den oprindelige tildeling.
            
         
               (8)
            
            
               I henhold til artikel 14, stk. 2, i forordning (EF) nr. 1493/1999 tilpasses de foreløbige støttebeløb ud fra de faktiske udgifter og de af medlemsstaterne oplyste reviderede overslag over udgifter under hensyntagen til ordningens formål og de disponible midler —
            
         VEDTAGET FØLGENDE BESLUTNING:
   Artikel 1
   Den vejledende fordeling af støttebeløb på de pågældende medlemsstater for et bestemt antal hektarer med henblik på omstrukturering og omstilling af vindyrkningsarealer i henhold til forordning (EF) nr. 1493/1999 for produktionsåret 2004/05 fremgår af bilaget.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 6. oktober 2004.
      
         
            På Kommissionens vegne
         
         Franz FISCHLER
         
         
            Medlem af Kommissionen
         
      
   
   
      (1)  EFT L 179 af 14.7.1999, s. 1. Senest ændret ved Kommissionens forordning (EF) nr. 1795/2003 (EUT L 262 af 14.10.2003, s. 13).
   
      (2)  EFT L 143 af 16.6.2000, s. 1. Senest ændret ved forordning (EF) nr. 1389/2004 (EUT L 255 af 31.7.2004, s. 7).
   
      (3)  EFT L 161 af 26.6.1999, s. 1. Senest ændret ved forordning (EF) nr. 1105/2003 (EUT L 158 af 27.6.2003, s. 3).
   
      BILAG
      Vejledende fordeling af støttebeløb for høståret 2004/05
      
                  Medlemsstat
               
               
                  Areal (ha)
               
               
                  Støttebeløb (EUR)
               
            
                  Tjekkiet
               
               
                  189
               
               
                  1 743 010
               
            
                  Tyskland
               
               
                  1 971
               
               
                  12 671 756
               
            
                  Grækenland
               
               
                  1 360
               
               
                  9 704 037
               
            
                  Spanien
               
               
                  19 379
               
               
                  145 492 269
               
            
                  Frankrig
               
               
                  13 541
               
               
                  107 042 204
               
            
                  Italien
               
               
                  14 529
               
               
                  103 020 889
               
            
                  Cypern
               
               
                  196
               
               
                  2 378 955
               
            
                  Luxembourg
               
               
                  14
               
               
                  112 000
               
            
                  Ungarn
               
               
                  1 261
               
               
                  10 086 046
               
            
                  Malta
               
               
                  17
               
               
                  171 637
               
            
                  Østrig
               
               
                  1 271
               
               
                  7 224 984
               
            
                  Portugal
               
               
                  6 987
               
               
                  44 532 820
               
            
                  Slovenien
               
               
                  172
               
               
                  2 919 879
               
            
                  Slovakiet
               
               
                  801
               
               
                  2 899 514
               
            
                  I alt
               
               
                  61 688
               
               
                  450 000 000